PRETENDENTA SPECIFISKĀS PAPILDU ATLASES PRASĪBAS, IEVĒROJOT HORIZONTĀLO PRINCIPU PRASĪBAS (HP) PROJEKTA IETVAROS

Visi pretendenti piedalās konkursā uz vienādu noteikumu un vienlīdzības pamata, kā arī balstoties uz atklātības, brīvas konkurences un samērīguma principiem.

1. Personāla atlase bez diskriminācijas (vispārīgā): projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem. HP darbība, kas attiecas uz projekta vadību un komunikācijas nodrošināšanu, kas kopumā veicina vienlīdzīgas iespējas un pamattiesību ievērošanu (sievietēm un vīriešiem tiks nodrošināta vienāda samaksa par vienādas vērtības darbu (t.sk. piemērota vienlīdzīgas bonusu sistēma, veselības apdrošināšana u.c.);
2. Vides un informācijas piekļūstamības pašnovērtējums (specifiskā): projektēšanas laikā un pirms objekta nodošanas ekspluatācijā publiskajai infrastruktūrai tiks veikts vides un informācijas piekļūstamības pašnovērtējums, kur iegūto punktu skaits nav zemāks par 8 (Labklājības ministrijas vides un informācijas piekļūstamības pašnovērtējuma metodika pieejama šeit: https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21). Attiecīgi tiks piemērota HP “Vienlīdzīga attieksme pret visiem veselības aprūpes klientiem” ievērošana, kas veicina vides piekļūstamību, daudzveidības un iekļaušanas principa būves dizaina plānošanā un zaļā publiskā iepirkuma principiem, papildu tiks sekmēta vienlīdzīga attieksme pret visiem veselības aprūpes klientiem, izrādot cieņu un uzmanību;
3. Enerģijas ietaupījums (specifiskā): HP “Energoefektivitāte pirmajā vietā” ievērošanai attiecībā uz enerģijas ietaupījumu, slimnīca paredz īstenot projekta aktivitāti, pamatojoties uz MK 04.02.20.g. rīkojumu Nr.46 “Par Latvijas Nacionālo enerģētikas un klimata plānu 2021.–2030. gadam”, uzlabojot enerģētisko drošību un sabiedrības labklājību, ilgtspējīgā, konkurētspējīgā, izmaksu efektīvā, drošā un uz tirgus principiem balstītā veidā veicināt tautsaimniecības attīstību, t.sk. īstenojot pakalpojumus būvniecības gaitā, veicinot resursu efektīvu izmantošanu, kā arī to pašpietiekamību un dažādību. Slimnīca projekta ietvaros izmantos dažādus rīcības virzienus, proti sabiedrības informēšana, izglītošana un izpratnes veicināšana. Tiks paredzēts, ka minētie pakalpojumi būvniecības gaitā nodrošinās augstākas kvalitātes un veicinās enerģijas ietaupījumu. tādējādi samazinot slimnīcas izmaksas, kas jau sākotnēji tiek ielikts tehniskajā dokumentācija.
4. Pāreja uz atjaunojamiem energoresursiem (specifiskā): HP “Energoefektivitāte pirmajā vietā” ievērošanai attiecībā uz pāreju uz atjaunojamiem energoresursiem, slimnīca paredz īstenot projekta aktivitāti, pilnveidojot slimnīcas veselības aprūpes pakalpojuma kvalitāti. Slimnīca projekta ietvaros izstrādās tehnisko dokumentāciju, kur saskaņā ar Nacionālo attīstības plānu 2027. gadam, Sabiedrības veselības pamatnostādnēm 2021.-2027.gadam, slimnīcas pienākums, t.sk. saskaņā ar atjaunojamiem energoresursiem, attīstīt “uz cilvēku centrētu veselības” aprūpi, tajā skaitā palielinot savlaicīgas veselības aprūpes pieejamību pacientiem un, uzlabojot tās kvalitāti, ielikt visas nepieciešamās prasības un izstrādāt tehniskos risinājumus uzdevuma izpildei;
5. Izmaksefektīvu, tehniski, ekonomiski un videi nekaitīgu alternatīvu ieviešana (specifiskā): HP “Energoefektivitāte pirmajā vietā” ievērošanai attiecībā uz izmaksefektīvu, tehniski, ekonomiski un videi nekaitīgu alternatīvu ieviešanu, slimnīca paredz īstenot projekta aktivitāti saskaņā ar MK 19.08.2014.g. noteikumiem Nr.500 “Vispārīgie būvnoteikumi”. Slimnīca, īstenojot projekta aktivitāti, izstrādās tehnisko dokumentāciju atbilstoši vides ilgtspējīgai attīstībai, resursus taupošai un energoefektīvai saimniekošanai. Slimnīcas uzdevums: definēt konkrētai situācijai svarīgākos ilgtspējīgas attīstības kritērijus, sasaistīt ilgtspējīgas attīstības ideju ar resursu racionālu izmantošanu, izanalizēt informāciju par efektīvu energoresursu izmantošanu, t.sk. nekaitīgu alternatīvu ieviešanu.

